b'\n_START_ARTICLE_\nAngel Besednjak\n_START_SECTION_\n\xc5\xbdivljenje\n_START_PARAGRAPH_\nBesednjak je leta 1928 emigriral iz Italije in se kot strojni klju\xc4\x8davni\xc4\x8dar zaposlil v \xc5\xbeelezni\xc5\xa1kih delavnicah v Mariboru kjer je tudi politi\xc4\x8dno deloval med delavstvom. Leta 1936 je bil sprejet v KPS. Od leta 1939 do odhoda v partizane je bil sekretar rajonskega komiteja komunisti\xc4\x8dne partije Maribor, desni breg. Po nem\xc5\xa1ki okupaciji je od\xc5\xa1el v ilegalo in bil \xc4\x8dlan sabota\xc5\xbene skupine OF v Mariboru. Dne 18. julija 1941 se je na Pohorju priklju\xc4\x8dil partizanom. S Pohorsko \xc4\x8deto je sodeloval v vseh njenih akcijah vse do odhoda s Pohorja. Padel je v spopadu z Nemci v Javorju pri \xc5\xa0entjurju.\n_START_SECTION_\nBitke\n_START_PARAGRAPH_\nBesednjak se je kot mitraljezec 17. septembra udele\xc5\xbeil spopada na Klopnem vrhu (Pohorje). S \xc5\xa0tajerskim bataljonom se je 8. oktobra udele\xc5\xbeil vpada v \xc5\xa0o\xc5\xa1tanj in prvega frontalnega spopada z okupatorjem na \xc5\xa0tajerskem. Bitka je bila 26. oktobra na \xc4\x8creti. Padel je v boju z Nemci na t. i. \xc2\xbbbre\xc5\xbei\xc5\xa1kem pohodu\xc2\xab\xc2\xa0na Javorju pri \xc5\xa0entjurju.'